arnastofnun/IGC-2024 huggingface dataset:
Samningar um veiðar úr norsk-íslenska síldarstofninum 1998 Nefndarálit - þingskjal nr. 1351

122. löggjafarþing 1997–98.

Þskj. 1351 – 615. mál.

Nefndarálit um till. til þál. um staðfestingu samninga um veiðar úr norsk-íslenska síldarstofninum á árinu 1998.

Frá utanríkismálanefnd.

Nefndin hefur fjallað um tillöguna og fengið á sinn fund Halldór Ásgrímsson utanríkisráð herra, Helga Ágústsson, ráðuneytisstjóra utanríkisráðuneytisins, Árna Kolbeinsson, ráðu neytisstjóra sjávarútvegsráðuneytisins, Jóhann Sigurjónsson sendiherra, Hjálmar W. Hann esson, skrifstofustjóra alþjóðaskrifstofu utanríkisráðuneytisins, og Tómas H. Heiðar, aðstoð arþjóðréttarfræðing utanríkisráðuneytisins. Utanríkismálanefnd óskaði eftir umsögn sjávar útvegsnefndar og er hún birt sem fylgiskjal með álitinu.

Nefndin leggur til að tillagan verði samþykkt.

Alþingi, 28. apríl 1998.

Össur Skarphéðinsson,

varaform., með fyrirvara.

Tómas Ingi Olrich,

frsm.

Gunnlaugur M. Sigmundsson.

Siv Friðleifsdóttir.

Lára Margrét Ragnarsdóttir.

Árni R. Árnason.

Margrét Frímannsdóttir,

með fyrirvara.

Kristín Ástgeirsdóttir,

með fyrirvara.

Vilhjálmur Egilsson.

Fylgiskjal.

Umsögn sjávarútvegsnefndar.

(20. apríl 1998.)

Sjávarútvegsnefnd hefur fjallað um málið og fengið á sinn fund Árna Kolbeinsson frá sjávarútvegsráðuneytinu. Nefndin mælir með samþykkt tillögunnar en minni hlutinn vísar jafnframt til afstöðu í umsögn sjávarútvegsnefndar sem send var utanríkismálanefnd vorið 1996 þegar upphaflegi samningurinn um veiðar úr norsk-íslenska síldarstofninum var til um fjöllunar á Alþingi.

Sjávarútvegsnefnd beinir þeim tilmælum til utanríkismálanefndar að nefndin hlutist til um að samningur sá er hér um ræðir verði birtur hið fyrsta í C-deild Stjórnartíðinda eftir að Al þingi hefur lokið afgreiðslu málsins.

F.h. sjávarútvegsnefndar,

Steingrímur J. Sigfússon, formaður.
Reglur um ólaunuð leyfi starfsmanna ríkisins Nefndarálit - þingskjal nr. 1357

122. löggjafarþing 1997–98.

Þskj. 1357 – 251. mál.

Nefndarálit um till. til þál. um setningu reglna um ólaunuð leyfi starfsmanna ríkisins frá störfum.

Frá meiri hluta efnahags- og viðskiptanefndar.

Nefndin hefur fjallað um málið og fengið sendar umsagnir frá fjármálaráðuneytinu, Bandalagi starfsmanna ríkis og bæja og Bandalagi háskólamanna.

Í tillögugreininni er ríkisstjórninni falið að láta semja reglur um leyfi starfsmanna frá störfum í ríkisþjónustu þegar þeir taka tímabundið við öðrum störfum, svo sem hjá alþjóða stofnunum sem Ísland er aðili að eða kjörnum trúnaðarstörfum.

Meiri hluti nefndarinnar tekur undir þau sjónarmið að þörf sé á slíkum reglum og mælir með því að tillagan verði samþykkt óbreytt.

Alþingi, 7. maí 1998.

Vilhjálmur Egilsson,

form., frsm.

Ágúst Einarsson.

Gunnlaugur M. Sigmundsson.

Einar Oddur Kristjánsson.

Sólveig Pétursdóttir.

Valgerður Sverrisdóttir.

Sighvatur Björgvinsson.

Steingrímur J. Sigfússon.

Prentað upp.
Aðgerðir til að mæta mismunandi þörfum drengja og stúlkna í grunnskólum Nefndarálit - þingskjal nr. 1361

122. löggjafarþing 1997–98.

Þskj. 1361 – 109. mál.

Nefndarálit um till. til þál. um aðgerðir til að mæta mismunandi þörfum drengja og stúlkna í grunnskól um.

Frá menntamálanefnd.

Nefndin hefur fjallað um málið og fengið á sinn fund Ingu Dóru Sigfúsdóttur sem kynnti tillögur jafnréttisnefndar menntamálaráðuneytisins frá nóvember 1997. Umsagnir um málið bárust frá Barnaverndarstofu, Kennarasambandi Íslands, Skrifstofu jafnréttismála, Félagi íslenskra leikskólakennara, Fræðslumiðstöð Reykjavíkur, Félagi sálfræðinga við skóla, Reyni – ráðgjafastofu, Skólastjórafélagi Íslands, leikskólanum Hjalla og Félagi íslenskra sérkennara.

Í 1. mgr. tillögugreinarinnar er kveðið á um að Alþingi álykti að fela menntamálaráðherra að skipa nefnd fagfólks í uppeldis- og kennslumálum sem geri tillögur um hvaða uppeldis- og kennsluaðferðum skuli beitt í grunnskólum til að mæta betur mismunandi þörfum drengja og stúlkna þar sem upplýsingar um misvægi í sérfræðiþjónustu, athygli kennara og náms árangri bendi til að úrbóta sé þörf.

Nefndin ræddi sérstaklega nauðsyn þess að skoða kennaramenntun með tilliti til þessa.

Í 2. mgr. tillögugreinarinnar er lagt til að nefndin ljúki störfum fyrir vorið 1999 og að störfum hennar verði hagað þannig að tillit verði tekið til tillagna hennar við gerð nýrrar námsskrár fyrir grunnskóla en að endanlegar tillögur verði síðar hluti af námsskrá grunnskól ans.

Þar sem aðalnámsskrárgerð fyrir næsta skólaár á að ljúka í sumar er það mat nefndarinnar að þessi málsgrein nái ekki tilgangi sínum og sé óþörf.

Nefndin mælir með samþykkt tillögunnar með eftirfarandi

BREYTINGUM:

1. Við 1. mgr. bætist nýr málsliður, svohljóðandi: Jafnframt geri nefndin tillögur um viðeigandi breytingar á kennaranámi.

2. 2. mgr. falli brott.

Alþingi, 27. apríl 1998.

Sigríður A. Þórðardóttir,

form., frsm.

Hjálmar Árnason.

Tómas Ingi Olrich.

Arnbjörg Sveinsdóttir.

Ólafur Örn Haraldsson.

Árni Johnsen.

Svanfríður Jónasdóttir.

Sigríður Jóhannesdóttir.

Guðný Guðbjörnsdóttir.
Rannsókn á atvinnuleysi kvenna Nefndarálit - þingskjal nr. 1373

122. löggjafarþing 1997–98.

Þskj. 1373 – 250. mál.

Nefndarálit um till. til þál. um rannsókn á atvinnuleysi kvenna og aðgerðir til að draga úr því.

Frá félagsmálanefnd.

Nefndin hefur fjallað um málið og fengið sendar umsagnir frá Samtökum sveitarfélaga á höfuðborgarsvæðinu, Vinnumálastofnun, Bandalagi háskólamanna, Bandalagi starfsmanna ríkis og bæja, Sambandi sveitarfélaga á Suðurnesjum, Sambandi sveitarfélaga í Austurlands kjördæmi, Kvenréttindafélagi Íslands, Samtökum sunnlenskra sveitarfélaga og Vinnumála sambandinu.

Í tillögugreininni er kveðið á um að Alþingi álykti að félagsmálaráðherra verði falið að skipa nefnd sem hafi það verkefni að rannsaka orsakir atvinnuleysis meðal kvenna hér á landi og koma með tillögur um aðgerðir til að draga úr því. Jafnframt skoði nefndin líklega þróun íslensks vinnumarkaðar á næstu árum með sérstöku tilliti til kvenna, þ.e. hvar störfum muni fækka eða fjölga og hvaða aðgerðir verði nauðsynlegar af hálfu stjórnvalda og vinnu markaðar vegna þeirra breytinga.

Í umsögn Vinnumálastofnunar kom fram að á síðasta ári tóku gildi ný lög um vinnumark aðsaðgerðir, nr. 13/1997, sem hafa það að meginmarkmiði að gera vinnumiðlun og baráttuna gegn atvinnuleysi samhæfðari og markvissari. Í umsögninni kom jafnframt fram að opnaðar hafa verið átta svæðisvinnumiðlanir um landið og til þeirra hefur verið ráðið fagfólk sem nú er að skipuleggja starfsemina. Með hverri svæðisvinnumiðlun starfar svæðisráð skipað full trúum launafólks, vinnuveitenda, sveitarfélaga og framhaldsskóla í hverju umdæmi. Stjórn Vinnumálastofnunar telur það vera eitt af meginhlutverkum stofnunarinnar og hverrar svæðisvinnumiðlunar að hafa skýra yfirsýn yfir atvinnuástandið í umdæminu, þar með talið atvinnuleysi kvenna. Af þessum ástæðum telur stjórnin ekki þörf á að sérstakri nefnd verði falið að vinna verk sem er lögskipað verkefni Vinnumálastofnunar og svæðisvinnumiðlana. Hins vegar tekur hún undir með flutningsmönnum tillögunnar um að þörf sé á að rannsaka atvinnuleysi kvenna til að tryggja að aðgerðir og úrræði til varnar því verði árangursríkari og markvissari.

Með hliðsjón af framangreindu leggur nefndin til að tillögunni verði vísað til ríkisstjórnarinnar.

Alþingi, 28. apríl 1998.

Kristín Ástgeirsdóttir,

form., frsm.

Siv Friðleifsdóttir.

Einar K. Guðfinnsson.

Kristján Pálsson.

Pétur H. Blöndal.

Magnús Stefánsson.

Arnbjörg Sveinsdóttir.

Rannveig Guðmundsdóttir.

Ögmundur Jónasson.
Aðgerðir til að auka hlut kvenna í stjórnmálum Nefndarálit - þingskjal nr. 1377

122. löggjafarþing 1997–98.

Þskj. 1377 – 592. mál.

Nefndarálit um till. til þál. um aðgerðir til að auka hlut kvenna í stjórnmálum.

Frá félagsmálanefnd.

Nefndin hefur fjallað um málið.

Í tillögunni er kveðið á um að Alþingi álykti að fela ríkisstjórninni að skipa nefnd með fulltrúum stjórnmálaflokka, skrifstofu jafnréttismála og Kvenréttindafélagi Íslands til að skipuleggja þverpólitískar aðgerðir til að bæta hlut kvenna í stjórnmálum. Nefndin starfi a.m.k. í fimm ár, taki til starfa hið fyrsta og hafi heimild til að ráða sér verkefnisstjóra, sem starfi á skrifstofu jafnréttismála. Nefndin annist fræðslu, auglýsingaherferðir og útgáfu og hafi allt að 5 millj. kr. til ráðstöfunar í þessu skyni árið 1998 og síðan fjárveitingar sam kvæmt fjárlögum.

Nefndin er sammála um að þetta sé þörf aðgerð og leggur til að tillagan verði samþykkt.

Alþingi, 30. apríl 1998.

Kristín Ástgeirsdóttir,

form., frsm.

Siv Friðleifsdóttir.

Einar K. Guðfinnsson.

Kristján Pálsson.

Pétur H. Blöndal.

Magnús Stefánsson.

Arnbjörg Sveinsdóttir.

Rannveig Guðmundsdóttir.

Ögmundur Jónasson.
Samstarf Íslands, Færeyja, Grænlands og Noregs í fiskveiðimálum Nefndarálit - þingskjal nr. 1379

122. löggjafarþing 1997–98.

Þskj. 1379 – 402. mál.

Nefndarálit um till. til þál. um aukið samstarf Íslands, Færeyja, Grænlands og Noregs í fiskveiðimálum.

Frá utanríkismálanefnd.

Nefndin hefur fjallað um tillöguna og fengið á sinn fund Halldór Ásgrímsson utanríkisráð herra, Helga Ágústsson, ráðuneytisstjóra utanríkisráðuneytisins, Árna Kolbeinsson, ráðu neytisstjóra sjávarútvegsráðuneytisins, Jóhann Sigurjónsson sendiherra, Hjálmar W. Hann esson, skrifstofustjóra alþjóðaskrifstofu utanríkisráðuneytisins, og Tómas H. Heiðar, aðstoð arþjóðréttarfræðing utanríkisráðuneytisins. Utanríkismálanefnd óskaði eftir umsögn sjávar útvegsnefndar og er hún birt sem fylgiskjal með álitinu.

Utanríkismálanefnd leggur áherslu á gott samstarf við nágrannaríki Íslands, ekki síst í fiskveiðimálum. Gerðir hafa verið fiskveiðisamningar við flest nágrannaríki og unnið er að lausn deilumála. Byggjast slíkir samningar m.a. á rannsóknastarfi og samstarfi vísinda manna. Með tilliti til þessa leggur nefndin til að tillögunni verði vísað til ríkisstjórnarinnar.

Alþingi, 28. apríl 1998.

Össur Skarphéðinsson,

varaform.

Lára Margrét Ragnarsdóttir,

frsm.

Siv Friðleifsdóttir.

Tómas Ingi Olrich.

Margrét Frímannsdóttir.

Árni R. Árnason.

Kristín Ástgeirsdóttir.

Gunnlaugur M. Sigmundsson.

Vilhjálmur Egilsson.

Fylgiskjal.

Umsögn sjávarútvegsnefndar.

(20. apríl 1998.)

Sjávarútvegsnefnd hefur fjallað um málið. Nefndin er sammála mikilvægi þess að bæta samskipti við næstu nágranna í sjávarútvegsmálum. Ekki síst er mikilvægt að vestnorrænu þjóðirnar þrjár, Ísland, Færeyjar og Grænland, eigi með sér öflugt samstarf. Sjávarútvegs nefnd heimsótti Færeyjar á síðasta ári og hefur í hefur í hyggju að heimsækja Grænland á þessu ári, meðal annars til að efla samstarf á sviði sjávarútvegsmála. Nefndin telur einnig mikilvægt að hafa gott samstarf við aðrar nálægar fiskveiðiþjóðir eins og Noreg, Rússland, Kanada og aðildarríki ESB.

Nefndin tekur hins vegar ekki afstöðu til þess hvort réttast sé að samþykkja framan greinda ályktunartillögu óbreytta, eða með breytingum, eða á hvern veg annan sé heppilegt að utanríkismálanefnd og Alþingi í heild taki á málinu.

F.h. sjávarútvegsnefndar,

Steingrímur J. Sigfússon, formaður.
Samningur milli Íslands og Færeyja um fiskveiðar innan íslenskrar og færeyskrar lögsögu 1998 Breytingartillaga - þingskjal nr. 1380

122. löggjafarþing 1997–98.

Þskj. 1380 – 614. mál.

Breytingartillaga við till. til þál. um staðfestingu samnings milli Íslands og Færeyja um fiskveiðar innan ís lenskrar og færeyskrar lögsögu á árinu 1998.

Frá Tómasi Inga Olrich.

Í stað ártalsins „1997“ í tillögugreininni komi: 1998.
Réttarstaða barna til umgengni við báða foreldra sína Nefndarálit - þingskjal nr. 1385

122. löggjafarþing 1997–98.

Þskj. 1385 – 173. mál.

Nefndarálit um till. til þál. um bætta réttarstöðu barna til umgengni við báða foreldra sína.

Frá allsherjarnefnd.

Nefndin hefur fjallað um málið og bárust umsagnir um það frá Félagi ábyrgra feðra, um boðsmanni barna, Félagsmálastofnun Reykjavíkurborgar, Rauðakrosshúsinu, Barnaverndar stofu, barnaverndarráði og Barnaheillum.

Í tillögunni er lagt til að dómsmálaráðherra verði falið að skipa nefnd til að gera úttekt á íslenskum lögum og réttarframkvæmd sem varða réttarstöðu barna til umgengni við báða foreldra sína. Nefndinni bárust þær upplýsingar að dómsmálaráðherra hefði til athugunar breytingar á þessum málaflokki, m.a. hvort unnt væri að setja í lög frekari úrræði en nú eru í gildi til að koma á umgengni forsjárlauss foreldris við barn sitt. Leggur nefndin áherslu á að um mikilvægt málefni er að ræða sem brýnt er að tekið verði á sem fyrst.

Í ljósi þessa leggur nefndin til að málinu verði vísað til ríkisstjórnarinnar.

Alþingi, 28. apríl 1998.

Sólveig Pétursdóttir,

form., frsm.

Jón Kristjánsson.

Jóhanna Sigurðardóttir.

Árni R. Árnason.

Bryndís Hlöðversdóttir.

Hjálmar Jónsson.

Kristján Pálsson.

Gunnlaugur M. Sigmundsson.

Guðný Guðbjörnsdóttir.
Áhrif veiðarfæra á vistkerfi hafsbotnsins Þingsályktun - þingskjal nr. 1448

122. löggjafarþing 1997–1998.

Nr. 11/122.

Þingskjal 1448 - 269. mál.

Þingsályktun um rannsóknir á áhrifum veiðarfæra á vistkerfi hafsbotnsins.

Alþingi ályktar að beina því til ríkisstjórnarinnar að gera átak í rannsóknum á áhrifum veiða og mismunandi veiðarfæra á vistkerfi hafsbotnsins á Íslandsmiðum. Sérstaklega verði kannað hver áhrif veiðanna eru á botnfiskstofna, viðkomu þeirra og afrakstursgetu, sem og áhrif veiða með dragnót, botnvörpu og öðrum dregnum veiðarfærum á botnlagið.

Til verkefnisins verði veitt sérstök fjárveiting næstu þrjú ár í samræmi við kostnaðaráætlun Hafrannsóknastofnunarinnar.

Samþykkt á Alþingi 28. maí 1998.
Reglur um ólaunuð leyfi starfsmanna ríkisins Þingsályktun - þingskjal nr. 1451

122. löggjafarþing 1997–1998.

Nr. 12/122.

Þingskjal 1451 - 251. mál.

Þingsályktun um setningu reglna um ólaunuð leyfi starfsmanna ríkisins frá störfum.

Alþingi ályktar að fela ríkisstjórninni að láta semja reglur um leyfi starfsmanna frá störfum í ríkisþjónustu þegar þeir taka tímabundið við öðrum störfum, svo sem hjá alþjóðastofnunum sem Ísland er aðili að eða kjörnum trúnaðarstörfum. Í reglunum verði m.a. tekið fram hvenær starfsmenn eigi rétt til þess að fá ólaunað leyfi frá störfum, hvernig reikna skuli leyfistímann til starfsaldurs, annarra réttinda og mats á starfshæfni og hver sé réttur starfsmanns til fyrra starfs eftir að leyfi lýkur.

Samþykkt á Alþingi 28. maí 1998.
Langtímaáætlun í vegagerð Nefndarálit - þingskjal nr. 1455

122. löggjafarþing 1997–98.

Þskj. 1455 – 379. mál.

Nefndarálit um till. til þál. um langtímaáætlun í vegagerð.

Frá minni hluta samgöngunefndar.

Í fyrsta skipti er nú til afgreiðslu langtímaáætlun í vegagerð. Slík vinnubrögð væru mjög til fyrirmyndar ef hægt væri að treysta því að ríkisstjórnin tæki fullt mark á sínum áætlunum. Minni hlutinn hefur hins vegar horft upp á það ítrekað að fé til vegamála sé skorið niður og grundvelli vegáætlunar raskað. Markaðar tekjur vegasjóðs hafa í stríðum straumum runnið beint í ríkissjóð en ekki til vegagerðar. Þegar ríkisstjórnin hefur ekki einu sinni virt áætlanir í vegamálum til fjögurra ára hefur minni hlutinn enga ástæðu til að ætla að langtímaáætlun til tólf ára komi til með að standast. Langtímaáætlunin er einungis óskalisti, jafnvel vin sældalista, til að afla mönnum fylgis, enda skammt í kosningar. Í því sambandi má benda á að ekki er víst að næsta ríkisstjórn fallist á óskalistann og setji önnur forgangsverkefni á odd inn.

Þá gagnrýnir minni hlutinn að ekki sé gert ráð fyrir meiri sveigjanleika í áætluninni. Henni er ætlað að taka til vegaframkvæmda næstu tólf árin og á þeim tíma kann margt að breytast. Í sundurliðunum á áætluninni sem fram koma í breytingartillögum meiri hlutans er ekki gert ráð fyrir þessu svigrúmi. Til að nefna dæmi bendir minni hlutinn á að eðlilegra hefði verið að tala um vegtengingu milli Ólafsfjarðar og Siglufjarðar í stað þess að tala um vegagerð á Lágheiði. Í nefndaráliti meiri hlutans er þess getið að eftir sé „skoðun allra mögulegra lausna á svæðinu, þar með talið gerð jarðganga sem stytta mundu leiðina mikið og bjóða upp á öruggara samband en vegur um Lágheiði getur gert“. Því er það harla undar legt að meiri hlutinn skuli ekki fást til að halda öllum möguleikum opnum með breyttu orða lagi. Í plaggi eins og langtímaáætlun í vegagerð er ekki hægt að binda sig við eina aðferð í vegagerð á ákveðnum leiðum þar sem fleiri möguleikar koma til greina. Þeir verða að vera opnir svo unnt sé að skoða alla möguleika þegar kemur að ákvörðun.

Gagnrýni minni hlutans sem fram kemur í nefndaráliti um tillögu til þingsályktunar um vegáætlun fyrir árin 1998–2002 eiga einnig við um áætlun þessa að breyttu breytanda.

Minni hlutinn leggst ekki gegn samþykkt tillögunnar vegna þess að þrátt fyrir allt er hún ákveðið framfararspor. Minni hlutinn ítrekar hins vegar gagnrýni sína á vinnubrögð við undirbúning hennar og munu undirrituð gera frekari grein fyrir athugasemdum sínum við síð ari umræðu málsins.

Alþingi, 15. maí 1998.

Ásta R. Jóhannesdóttir,

frsm.

Guðmundur Árni Stefánsson.

Ragnar Arnalds.
Skipan opinberrar nefndar um auðlindagjald Breytingartillaga - þingskjal nr. 1465

122. löggjafarþing 1997–98.

Þskj. 1465 – 465. mál.

Breytingartillaga við till. til þál. um skipan opinberrar nefndar um auðlindagjald.

Frá 2. minni hluta umhverfisnefndar (SighB).

1. málsl. 1. mgr. orðist svo: Alþingi ályktar að kjósa níu manna nefnd sem starfi til árs loka 1998 og hafi það hlutverk að fjalla um auðlindir sem eru eða kunna að verða þjóðar eign, m.a. öll verðmæti í sjó og á hafsbotni innan efnahagslögsögu, svo og í almenningum, afréttum og öðrum óbyggðum löndum utan heimalanda, námur í jörð, orku í rennandi vatni og jarðhita.
Samningur milli Íslands og Færeyja um fiskveiðar innan íslenskrar og færeyskrar lögsögu 1998 Þingsályktun - þingskjal nr. 1469

122. löggjafarþing 1997–1998.

Nr. 14/122.

Þingskjal 1469 - 614. mál.

Þingsályktun um staðfestingu samnings milli Íslands og Færeyja um fiskveiðar innan íslenskrar og færeyskrar lögsögu á árinu 1998.

Alþingi ályktar að heimila ríkisstjórninni að staðfesta fyrir Íslands hönd samning milli Íslands og Færeyja um fiskveiðar innan íslenskrar og færeyskrar lögsögu á árinu 1998 sem gengið var frá með orðsendingaskiptum í Reykjavík og Þórshöfn 9. og 15. janúar 1998.

Samþykkt á Alþingi 2. júní 1998.
Samningar um veiðar úr norsk-íslenska síldarstofninum 1998 Þingsályktun - þingskjal nr. 1470

122. löggjafarþing 1997–1998.

Nr. 15/122.

Þingskjal 1470 - 615. mál.

Þingsályktun um staðfestingu samninga um veiðar úr norsk-íslenska síldarstofninum á árinu 1998.

Alþingi ályktar að heimila ríkisstjórninni að staðfesta fyrir Íslands hönd eftirtalda samninga um veiðar úr norsk-íslenska síldarstofninum á árinu 1998 sem gerðir voru í Ósló 28. október 1997:

1. Sameiginlega bókun um niðurstöður fiskveiðiviðræðna um stjórnun veiða úr norsk-íslenska síldarstofninum í Norðaustur-Atlantshafi á árinu 1998, ásamt bókun um sérstakar verndunarráðstafanir með tilliti til stjórnunar veiða úr stofninum.

2. Samning milli Íslands og Færeyja um stjórn veiða úr norsk-íslenska síldarstofninum á árinu 1998.

3. Samkomulag milli Íslands og Noregs um veiðiheimildir innan efnahagslögsögu Íslands, efnahagslögsögu Noregs og fiskveiðilögsögu Jan Mayen á árinu 1998.

4. Samkomulag milli Íslands og Rússneska sambandsríkisins um veiðiheimildir innan efnahagslögsögu Íslands á árinu 1998.

Samþykkt á Alþingi 2. júní 1998.
Samningur milli Grænlands og Íslands um fiskveiðar innan grænlenskrar og íslenskrar lögsögu Þingsályktun - þingskjal nr. 1471

122. löggjafarþing 1997–1998.

Nr. 16/122.

Þingskjal 1471 - 617. mál.

Þingsályktun um staðfestingu samnings milli Grænlands og Íslands um fiskveiðar innan grænlenskrar og íslenskrar lögsögu.

Alþingi ályktar að heimila ríkisstjórninni að staðfesta fyrir Íslands hönd samning milli Grænlands og Íslands um fiskveiðar innan grænlenskrar og íslenskrar lögsögu sem gengið var frá með orðsendingaskiptum í Reykjavík og Nuuk 6. febrúar 1998.

Samþykkt á Alþingi 2. júní 1998.
Samningur um baráttu gegn mútugreiðslum til erlendra opinberra starfsmanna í alþjóðlegum viðskiptum Þingsályktun - þingskjal nr. 1472

122. löggjafarþing 1997–1998.

Nr. 17/122.

Þingskjal 1472 - 621. mál.

Þingsályktun um fullgildingu samnings um baráttu gegn mútugreiðslum til erlendra opinberra starfsmanna í alþjóðlegum viðskiptum.

Alþingi ályktar að heimila ríkisstjórninni að fullgilda fyrir Íslands hönd samning um baráttu gegn mútugreiðslum til erlendra opinberra starfsmanna í alþjóðlegum viðskiptum sem undirritaður var í París 17. desember 1997.

Samþykkt á Alþingi 2. júní 1998.
Flugmálaáætlun 1998–2001 Þingsályktun - þingskjal nr. 1473

122. löggjafarþing 1997–1998.

Nr. 18/122.

Þingskjal 1473 - 207. mál.

Þingsályktun um flugmálaáætlun árin 1998–2001.

Alþingi ályktar að framkvæmdum í flugmálum og rekstri flugvalla skuli hagað samkvæmt eftirfarandi flugmálaáætlun fyrir árin 1998–2001.

I. ÁÆTLUN UM FJÁRÖFLUN OG GJÖLD

(Fjárhæðir í millj. kr.)

II. SKIPTING ÚTGJALDA

(Fjárhæðir í millj. kr.)

III. FLOKKUN FLUGVALLA

3.1 Áætlunarflugvellir I.

Reykjavík, Akureyri, Vestmannaeyjar, Egilsstaðir, Ísafjörður, Hornafjörður, Húsavík og Sauðárkrókur.

3.2 Áætlunarflugvellir II.

Bíldudalur, Siglufjörður, Patreksfjörður, Vopnafjörður og Grímsey.

3.3 Áætlunarflugvellir III.

Mývatn, Hólmavík, Raufarhöfn, Gjögur, Kópasker, Þingeyri og Þórshöfn.

3.4 Aðrir flugvellir og lendingarstaðir.

A. Þjónustuflugvellir: Bakki, Blönduós, Borgarfjörður eystri, Breiðdalsvík, Norðfjörður, Ólafsfjörður, Reykhólar, Reykjanes, Rif, Selfoss, Stykkishólmur og Vík.

B. Aðrir flugvellir: Álftaver, Fagurhólsmýri, Fáskrúðsfjörður, Geysir, Grímsstaðir, Herðubreiðarlindir, Hrafnseyri, Húsafell, Hveravellir, Kerlingarfjöll, Kirkjubæjarklaustur, Nýidalur, Skálavatn, Sprengisandur og Þórsmörk.

C. Sportflugvellir: Borgarnes, Flúðir, Hella, Melgerðismelar og Sandskeið.

D. Lendingarstaðir: Arngerðareyri, Bakkafjörður, Búðardalur, Bæir, Dagverðará, Djúpivogur, Grundarfjörður, Hrísey, Hvammstangi, Ingjaldssandur, Kaldármelar, Króksfjarðarnes, Melanes, Sandármelar, Skógarsandur, Steinasandur, Stórholt, Stóri-Kroppur, Tálknafjörður og Þórisdalur.

E. Lendingarstaðir í eigu og umsjá annarra aðila en Flugmálastjórnar: Auðkúluheiði, Forsæti, Freysnes, Gunnarsholt, Hvolsvöllur, Múlakot, Tungubakkar og Þórisós.

IV. SUNDURLIÐUN FRAMKVÆMDA

Samþykkt á Alþingi 2. júní 1998.
Langtímaáætlun í vegagerð Þingsályktun - þingskjal nr. 1476

122. löggjafarþing 1997–1998.

Nr. 20/122.

Þingskjal 1476 - 379. mál.

Þingsályktun um langtímaáætlun í vegagerð.

Alþingi ályktar að á árunum 1999–2010 skuli aflað fjármagns til vegagerðar og því varið til framkvæmda í vegamálum samkvæmt langtímaáætlun eins og hér segir.

1. Áætlun um fjáröflun.

Fjárhæðir í m.kr. eru á áætluðu meðalverðlagi 1999 (vísitala vegagerðar 5885).

1. tímabil 1999–2002 36.828

2. tímabil 2003–2006 38.808

3. tímabil 2007–2010 40.482

2. Skipting útgjalda.

(Fjárhæðir í m.kr.)

3. Skipting fjármagns til nýframkvæmda.

3.1. Almenn verkefni.

Fjármagni til almennra verkefna er skipt jafnt á milli kjördæma annarra en höfuðborgarsvæðisins og skipting á milli einstakra verkefna fer fram við gerð vegáætlunar.

3.2. Höfuðborgarsvæðið.

3.3. Stórverkefni.

Samþykkt á Alþingi 2. júní 1998.
Vegtenging milli lands og Eyja Þingsályktun - þingskjal nr. 1481

122. löggjafarþing 1997–1998.

Nr. 21/122.

Þingskjal 1481 - 448. mál.

Þingsályktun um forkönnun á vegtengingu milli lands og Eyja.

Alþingi ályktar að fela ríkisstjórninni að láta gera forkönnun á gerð vegtengingar milli Vestmannaeyja og lands. Kannaðir verði tæknilegir möguleikar, hagkvæmni og fjárhagsleg arðsemi með tilliti til fólks- og vöruflutninga.

Samþykkt á Alþingi 2. júní 1998.
Stefnumótun í málefnum langsjúkra barna Þingsályktun - þingskjal nr. 1487

122. löggjafarþing 1997–1998.

Nr. 22/122.

Þingskjal 1487 - 38. mál.

Þingsályktun um stefnumótun í málefnum langsjúkra barna.

Alþingi ályktar að fela ríkisstjórninni að undirbúa heildstæða og samræmda stefnu í málefnum langsjúkra barna. Í því skyni verði skipuð nefnd með aðild ráðuneyta heilbrigðis-, félags- og menntamála og fulltrúum samtaka um málefni langsjúkra barna. Nefndinni verði falið að leggja mat á hvort þörf sé sérstakrar löggjafar um réttindi langsjúkra barna eða hvort fella eigi þennan hóp undir gildissvið laga um málefni fatlaðra. Niðurstöður og nauðsynleg lagafrumvörp verði lögð fyrir Alþingi í upphafi árs 1999.

Samþykkt á Alþingi 2. júní 1998.